પુનર્જન્મવાદ એ હિન્દુ ધર્મનો એક આગવો સિદ્ધાંત છે. પરંતુ તેની વૈજ્ઞાનિકતા અને તર્કશુદ્ધિ એટલી ઉચ્ચ કક્ષાની છે કે દેશ-વિદેશના એવા વિદ્વાનો પણ પુનર્જન્મવાદનો સ્વીકાર કરવા લાગ્યા છે, જેઓ હિન્દુ ધર્મના અનુયાયીઓ નથી. પ્રત્યેક વિદ્વાન કે મહાપુરુષનું પુનર્જન્મવાદ વિશેનું વિધાન આપણને હિન્દુ ધર્મ પરંપરા પ્રત્યે વધુ આદર જન્માવે છે. અને સાથે સાથે આત્માની એ અનંત યાત્રાનો હિન્દુ ધર્મનો ખ્યાલ જીવનની સાચી સમજ પણ આપે છે. અહીં એવા કેટલાક જગપ્રસિદ્ધ મહાનુભાવોના હૃદયોદ્ગારો માણીએઃ